ธนาคาร ซีไอเอ็มบี ไทย ลดดอกเบี้ยเงินกู้ทุกตัว
ธนาคาร ซีไอเอ็มบี ไทย ลดดอกเบี้ยเงินกู้ทุกตัว MLR MOR MRR ลง 0.40% มีผลวันที่ 10 เม.ย. 63 เป็นต้นไป
10 เม.ย. 2563

นายอดิศร เสริมชัยวงศ์ กรรมการผู้จัดการใหญ่และประธานเจ้าหน้าที่บริหาร ธนาคาร ซีไอเอ็มบี ไทย เปิดเผยว่า เพื่อช่วยลูกค้ารายย่อยและผู้ประกอบการลดต้นทุนทางการเงินในช่วงที่สถานการณ์การแพร่ระบาดของ COVID-19 ได้ส่งผลกระทบลามมายังเศรษฐกิจและการใช้ชีวิตในช่วงนี้ ธนาคาร ซีไอเอ็มบี ไทย ได้ประกาศปรับลดอัตราดอกเบี้ยเงินกู้ทุกตัวลง 0.40% โดยปรับลดอัตราดอกเบี้ยเงินกู้ลูกค้ารายใหญ่ชั้นดี ประเภทเงินกู้แบบมีระยะเวลา (MLR) ลงจาก 6.75% เหลือ 6.35% ต่อปี อัตราดอกเบี้ยลูกค้ารายใหญ่ชั้นดี ประเภทเงินเบิกเกินบัญชี (MOR) ลงจาก 7.25% เหลือ 6.85% ต่อปี และอัตราดอกเบี้ยลูกค้ารายย่อยชั้นดี (MRR) จาก 7.75% ต่อปี เหลือ 7.35% ต่อปี ทั้งนี้มีผลตั้งแต่วันที่ 10 เมษายน 2563 เป็นต้นไป